pythainlp/thaigov-v2-corpus-22032023 huggingface dataset:
วันจันทร์ที่ 14 มีนาคม 2565
วธ.ติวเข้มความรู้กฎหมายแก่ผู้บริหาร ข้าราชการและเจ้าหน้าที่สป.วธ. พัฒนาทักษะความรู้ปฏิบัติงานได้อย่างมืออาชีพ แนะหมั่นหาความรู้ตามทันกฎหมายใหม่  ทำงานด้วยความซื่อสัตย์ สุจริต
วธ.ติวเข้มความรู้กฎหมายแก่ผู้บริหาร ข้าราชการและเจ้าหน้าที่สป.วธ. พัฒนาทักษะความรู้ปฏิบัติงานได้อย่างมืออาชีพ แนะหมั่นหาความรู้ตามทันกฎหมายใหม่  ทำงานด้วยความซื่อสัตย์ สุจริต
วธ.ติวเข้มความรู้กฎหมายแก่ผู้บริหาร ข้าราชการและเจ้าหน้าที่สป.วธ. พัฒนาทักษะความรู้ปฏิบัติงานได้อย่างมืออาชีพ แนะหมั่นหาความรู้ตามทันกฎหมายใหม่ ทำงานด้วยความซื่อสัตย์ สุจริต
วันที่ 14 มีนาคม 2565 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดโครงการฝึกอบรมให้ความรู้ด้านกฎหมายที่เกี่ยวข้องกับการปฏิบัติงานของกระทรวงวัฒนธรรมประจำปีงบประมาณ พ.ศ.2565 ครั้งที่ 2 ระหว่างวันที่ 14-18 มีนาคม 2565 โดยมีผู้บริหารกระทรวงวัฒนธรรม ผู้บริหารสำนักงานวัฒนธรรมจังหวัด ข้าราชการและเจ้าหน้าที่สังกัดสำนักงานปลัดกระทรวงวัฒนธรรมทั้งส่วนกลางและส่วนภูมิภาค เข้าร่วม ณ ศูนย์การประชุม ชั้น 8 อาคารวัฒนธรรมวิศิษฏ์ กระทรวงวัฒนธรรม และอบรมทางไกลผ่านระบบ Zoom Meeting
นางยุพา กล่าวว่า การอบรมครั้งนี้เป็นการให้ความรู้ด้านกฎหมายต่อเนื่องจากการอบรมครั้งแรก โดยมุ่งเน้นให้ความรู้ด้านระเบียบและกฎหมายของราชการที่ลงลึกในรายละเอียดทั้งในเรื่องของความรู้เกี่ยวกับวินัยและการดำเนินการทางวินัย พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และพระราชบัญญัติข้อมูลข่าวสารของราชการ พ.ศ.2540 โดยมีวิทยากรที่มีความรู้และประสบการณ์จากสำนักงานคณะกรรมการข้าราชการพลเรือน (ก.พ.) สำนักงานปลัดสำนักนายกรัฐมนตรีและกรมบัญชีกลางมาถ่ายทอดความรู้ เพื่อป้องกันไม่ให้กระทำความผิดและเกิดความเสียหายจากการไม่ปฏิบัติตามระเบียบกฎหมายของราชการไม่ว่าจะโดยตั้งใจหรือไม่ตั้งใจทั้งต่อตัวข้าราชการ เจ้าหน้าที่และหน่วยงาน รวมทั้งเพื่อพัฒนาทักษะความรู้ความสามารถบุคลากรของวธ.ให้มีศักยภาพและสมรรถนะสูง นำความรู้ไปใช้ประโยชน์ในการทำงานและปฏิบัติงานได้อย่างมืออาชีพ
ปลัดวธ. กล่าวอีกว่า ขอให้ผู้บริหาร ข้าราชการและเจ้าหน้าที่ของสำนักงานปลัดกระทรวงวัฒนธรรมทั้งส่วนกลางและส่วนภูมิภาคตั้งใจศึกษาเรียนรู้จากการวิทยากร เพื่อนำความรู้ไปใช้ประโยชน์ในการทำงานจะได้ปฏิบัติงานราชการได้อย่างถูกต้อง ไม่กระทำผิดระเบียบกฎหมายของราชการ ที่ผ่านมาเมื่อมีระเบียบกฎหมายของราชการใหม่ๆที่เกี่ยวข้องกับการปฏิบัติงานของวธ.ออกมาทางสป.วธ.จะมีหนังสือแจ้งเวียนไปยังหน่วยงานสังกัดสปวธ.ทั้งส่วนกลางและส่วนภูมิภาค ดังนั้น การปฏิบัติงานขอให้ผู้บริหาร ข้าราชการและเจ้าหน้าที่อย่ายึดโยงกับระเบียบกฎหมายราชการฉบับเก่า เนื่องจากระเบียบกฎหมายของราชการมีการปรับปรุงอยู่เป็นระยะ
“ขอให้บุคลากรของวธ.ทุกคนหมั่นศึกษาหาความรู้และพัฒนาทักษะความรู้ด้านระเบียบกฎหมายของราชการอยู่เสมอ อย่ามองว่ากฎหมายเป็นเรื่องที่น่าเบื่อแล้วไม่สนใจเรียนรู้ จะได้ตามทันกับระเบียบและกฎหมายที่เกี่ยวข้องกับการปฏิบัติงานของวธ.สามารถทำงานได้อย่างถูกต้องและมีประสิทธิภาพ รวมทั้งขอให้ปฏิบัติหน้าที่ด้วยความซื่อสัตย์ สุจริตและมีคุณธรรม จริยธรรม ซึ่งเป็นหลักพื้นฐานที่ข้าราชการและเจ้าหน้าที่ทุกคนของวธ.ต้องยึดมั่นในการปฏิบัติงานอยู่เสมอ” นางยุพา กล่าว
วันจันทร์ที่ 1 สิงหาคม 2565
คานสะพานร่วง! ทำลูกจ้างเสียชีวิตและบาดเจ็บ รมว.เฮ้ง ส่งทีมเฉพาะกิจลงพื้นที่ช่วยเหลือและหาสาเหตุทันที
รมว. แรงงานห่วงลูกจ้างประสบอุบัติเหตุถูกคานสะพานทับเสียชีวิตและได้รับบาดเจ็บ ส่งทีมเฉพาะกิจ และหน่วยงานสังกัดกระทรวงแรงงานลงพื้นที่ช่วยเหลือลูกจ้างให้ได้รับสิทธิตามกฎหมาย พร้อมทั้งตรวจสอบหาสาเหตุการเกิดอุบัติเหตุทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีสื่อมวลชนเสนอข่าวคานสะพานร่วง ทำลูกจ้างเสียชีวิตและบาดเจ็บ นั้น ในวันนี้ ( 1 สิงหาคม 2565 ) ผมได้สั่งการให้คณะทำงานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทำงาน กรณีร้ายแรง ลงพื้นที่ตรวจสอบหาสาเหตุการเกิดอุบัติเหตุ พร้อมทั้งประสานหน่วยงานในสังกัดกระทรวงแรงงานให้ความช่วยเหลือลูกจ้างตามภารกิจของแต่ละหน่วยงาน เพื่อให้ลูกจ้างได้รับสิทธิตามกฎหมายโดยเร็ว สำหรับนายจ้าง ผมได้สั่งการให้กรมสวัสดิการและคุ้มครองแรงงาน มอบหมายพนักงานตรวจความปลอดภัย สำนักงานสวัสดิการและคุ้มครองแรงงานจังหวัดสมุทรสาคร และศูนย์ความปลอดภัยในการทำงานเขต 7 ดำเนินการตามขั้นตอนของกฎหมายด้วย อย่างไรก็ตาม ผมต้องขอความร่วมมือให้นายจ้าง และลูกจ้างปฏิบัติตามกฎหมายความปลอดภัยในการทำงานและกฎกระทรวงที่เกี่ยวข้องอย่างเคร่งครัด เพื่อป้องกันการสูญเสียที่เกิดจากอุบัติเหตุหรืออุบัติภัยจากการทำงาน
นางสาวปรียานันท์ ลิขิตศานต์ ผู้ตรวจราชการกรมสวัสดิการและคุ้มครองแรงงาน ในฐานะคณะทำงานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทำงาน กรณีร้ายแรง กล่าวเพิ่มเติมว่า คณะทำงานเฉพาะกิจฯ พร้อมด้วยหน่วยงานในสังกัดกระทรวงแรงงานได้ลงพื้นที่ตรวจสอบสถานที่เกิดเหตุ โดยในวันที่ 9 สค. 2565 พนักงานตรวจความปลอดภัย สำนักงานสวัสดิการและคุ้มครองแรงงานจังหวัดสมุทรสาคร และศูนย์ความปลอดภัยในการทำงานเขต 7 จะได้เชิญผู้ที่เกี่ยวข้องมาพบเพื่อสอบข้อเท็จจริงและสาเหตุของการเกิดอุบัติเหตุดังกล่าว ว่ามีการฝ่าฝืนหรือไม่ปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 และกฎกระทรวงที่เกี่ยวข้องหรือไม่ หากพบว่ามีการฝ่าฝืนหรือปฏิบัติไม่ถูกต้องจะดำเนินการตามขั้นตอนของกฎหมายต่อไป
วันอาทิตย์ที่ 19 กันยายน 2564
ประกาศ ขสมก. ประจำวันที่ 19 กันยายน 2564​ พบพนักงานติดเชื้อไวรัส COVID-19 จำนวน​ ​5 ราย
ประกาศ ขสมก. ประจำวันที่ 19 กันยายน 2564​ พบพนักงานติดเชื้อไวรัส COVID-19 จำนวน​ ​5 ราย
1)พนักงานขับรถโดยสารธรรมดา สาย 82 เพศชาย อายุ 51 ปี
2) พนักงานเก็บค่าโดยสารรถธรรมดา สาย 82 เพศหญิง อายุ 47 ปี
3) พนักงานเก็บค่าโดยสารรถธรรมดา สาย 208 เพศหญิง อายุ 58 ปี
4) พนักงานขับรถโดยสารธรรมดา สาย 117 เพศชาย อายุ 46 ปี
5)​ พนักงานขับรถโดยสารปรับอากาศ สาย 16 เพศหญิง อายุ 39 ปี
วันพุธที่ 16 มิถุนายน 2564
สธ. เผย รพ.บุษราคัมรับผู้ป่วยต่อเนื่อง ขณะนี้รักษาผู้ป่วยหายแล้ว 1,425 ราย
กระทรวงสาธารณสุข เผยโรงพยาบาลบุษราคัมรับผู้ป่วยกลุ่มสีเหลืองจากกทม. และปริมณฑล ต่อเนื่อง  ขณะนี้รักษาผู้ป่วยหายแล้ว 1,425 ราย คิดเป็นร้อยละ 58 ของผู้ป่วยทั้งหมด
วันนี้ (16 มิถุนายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข เผยว่า โรงพยาบาลบุษราคัม ภายหลังเปิดให้บริการดูแลรักษาผู้ป่วยโควิดโดยเฉพาะผู้ป่วยกลุ่มสีเหลือง จากพื้นที่กรุงเทพและปริมณฑล ให้มีจำนวนเตียงรองรับผู้ป่วยอาการหนักได้อย่างต่อเนื่อง ข้อมูลล่าสุด เมื่อวันที่ 15 มิถุนายน 2564 เวลา 23.00 น. มีผู้ป่วยเข้ารับการรักษา รวม 2,454 ราย รักษาหายกลับบ้านได้แล้ว 1,425 ราย คิดเป็นร้อยละ 58 ของผู้ป่วยทั้งหมด ยังอยู่ระหว่างรักษา 914 ราย ซึ่งในจำนวนนี้เป็นผู้ป่วยกลุ่มสีเหลืองอ่อน 611 ราย และกลุ่มสีเหลือง 303 ราย ในส่วนผู้ป่วยอาการหนัก หรือมีอาการปอดอักเสบที่ต้องใช้เครื่องช่วยหายใจ ส่งต่อรักษา115 ราย ซึ่งขณะนี้สถานการณ์ในเขตกทม. พบว่ามีการบริหารจัดการรับ-ส่ง และดูแลผู้ป่วยในสังกัดได้คล่องตัวมากขึ้นดังนั้นโรงพยาบาลบุษราคัมจึงประสานและรับส่งต่อผู้ป่วยจากเขตปริมณฑลที่ยังคงพบการระบาดต่อเนื่อง เช่น จ.นนทบุรี สมุทรปราการ ปทุมธานี เป็นต้น เพื่อช่วยลดความแออัดและแบ่งเบาภารกิจของโรงพยาบาลใหญ่และโรงพยาบาลสนามในพื้นที่
สำหรับทีมสุขภาพจิตเอ็มแคท (MCATT) ได้มีการเฝ้าระวังประเมินสุขภาพจิตในผู้ป่วยที่เข้ามารับการรักษาเพื่อประเมินสถานการณ์ สภาพปัญหาผลกระทบทางจิตใจ นำไปวางแผนการดูแลอย่างเหมาะสม โดยตั้งแต่ วันที่ 14 – 15 มิถุนายน 2564 พบผู้ป่วยที่ต้องได้รับการปรึกษา จำนวน 161 ราย โดยส่วนใหญ่ มีอาการนอนไม่หลับ วิตกกังวล โดยเฉพาะอาการทางกาย เช่น กลัวไม่หายจากโรค กลัวเสียชีวิต เป็นต้น และต้องมีการปรับตัวเนื่องจากเปลี่ยนสถานที่นอน รวมถึงมีการสูญเสียบุคคลอันเป็นที่รัก จึงทำให้เกิดความเครียด นอกจากนี้ยังพบผู้ป่วยบางรายมีประวัติจิตเวช และขาดยารักษาต่อเนื่อง ทางทีมสุขภาพจิตจึงได้ประเมินสถานการณ์และส่งต่อไปรักษาที่โรงพยาบาลศรีธัญญา เพื่อให้ได้รับการดูแลที่เหมาะสมต่อไป
“ขอให้กำลังใจผู้ป่วยที่เข้ารับการรักษาทุกราย เมื่อมารักษาที่โรงพยาบาลบุษราคัมแห่งนี้ จะได้รับการดูแลอย่างเต็มที่ เพราะเป็นโรงพยาบาลที่รองรับและดูแลเฉพาะผู้ป่วยโควิด มีความพร้อมทั้งด้านสถานที่ เครื่องมือ อุปกรณ์บุคลากร เจ้าหน้าที่ที่ปฏิบัติงาน แม้เป็นผู้ป่วยต่างชาติก็จะมีล่าม คอยให้ความช่วยเหลือ” นายแพทย์เกียรติภูมิกล่าว
***********************************16 มิถุนายน 2564
วันศุกร์ที่ 29 กรกฎาคม 2565
คำกราบบังคมทูล ของนายกรัฐมนตรี เนื่องในโอกาสการจัดงานสโมสรสันนิบาตเฉลิมพระเกียรติฯ ณ ทำเนียบรัฐบาล วันที่ ๒๙ กรกฎาคม ๒๕๖๕
คำกราบบังคมทูล ของนายกรัฐมนตรี เนื่องในโอกาสการจัดงานสโมสรสันนิบาตเฉลิมพระเกียรติฯ ณ ทำเนียบรัฐบาล
วันที่ ๒๙ กรกฎาคม ๒๕๖๕ (สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ)
ขอพระราชทานกราบบังคมทูลทรงทราบฝ่าละอองพระบาท
เนื่องในศุภมงคลวันเฉลิมพระชนมพรรษาของพระบาทสมเด็จพระเจ้าอยู่หัว วันที่28 กรกฎาคม ได้เวียนมาบรรจบอีกวาระหนึ่ง ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรี ข้าราชการและพสกนิกรชาวไทยทุกหมู่เหล่า มีความปลื้มปีติเป็นล้นพ้น ที่ใต้ฝ่าละอองพระบาททรงพระกรุณาเสด็จพระราชดำเนินมาในงานสโมสรสันนิบาตที่รัฐบาลได้จัดขึ้นเพื่อน้อมถวายความจงรักภักดี และสำนึกในพระมหากรุณาธิคุณอันหาที่สุดมิได้ของพระบาทสมเด็จพระเจ้าอยู่หัว ในวันนี้
ด้วยน้ำพระราชหฤทัยและพระราชปณิธานของพระบาทสมเด็จพระเจ้าอยู่หัว ที่ทรงมุ่งมั่นที่จะบำรุงอาณาราษฎรใต้ร่มพระบรมโพธิสมภารให้ได้พำนักอาศัยด้วยความสุขสวัสดิ์และความวัฒนาสถาพรแก่ราชอาณาจักร ทั้งยังได้พระราชทานโครงการพระราชดำริน้อยใหญ่อันเป็นประโยชน์อเนกอนันต์ ตลอดจนพระราชทานความช่วยเหลือพสกนิกรทุกหมู่เหล่าเพื่อดับความทุกข์ร้อนและบรรเทาเภทภัยนานา พระเกียรติคุณและพระมหากรุณาธิคุณอันหาที่สุดมิได้ของพระบาทสมเด็จพระเจ้าอยู่หัวผู้ทรงคุณอันประเสริฐ ได้ประจักษ์ชัดแจ้งแก่ปวงข้าพระพุทธเจ้าทั้งหลาย และได้สถิตอยู่ในดวงใจของพสกนิกรชาวไทยทั้งปวง
ในมหามงคลสมัยนี้ ปวงข้าพระพุทธเจ้าทั้งหลายขอพระราชทานพระราชานุญาตตั้งจิตอธิษฐานร่วมกันถวายพระพรชัยมงคล ขออาราธนาแห่งคุณพระศรีรัตนตรัย และอำนาจสิ่งศักดิ์สิทธิ์ในสากล อีกทั้ง พระบรมเดชานุภาพแห่งสมเด็จพระบุรพมหากษัตริยาธิราชเจ้าทุกพระองค์ โปรดอภิบาลรักษาให้พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และพระบรมวงศานุวงศ์ทุกพระองค์ ทรงพระเจริญด้วยจตุรพิธพรชัย ทรงพระเกษมสำราญ พระบรมเดชานุภาพและพระบารมีแผ่ไพศาล มีพระราชประสงค์จำนงหมายสิ่งใด ขอจงสฤษดิ์ดั่งพระราชหฤทัยปรารถนา สถิตเป็นมิ่งขวัญปกเกล้าปวงข้าพระพุทธเจ้าและเหล่าพสกนิกรชาวไทยตราบจิรัฐิติกาล
ด้วยเกล้าด้วยกระหม่อม
วันศุกร์ที่ 22 เมษายน 2565
คณะผู้บริหาร ก.อุตฯ ลงพื้นเยี่ยมชมโรงงานการแปรรูปผลิตภัณฑ์ทางการเกษตร
นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรมพร้อมคณะผู้บริหาร ก.อุตฯ ลงพื้นเยี่ยมชมโรงงานการแปรรูปผลิตภัณฑ์ทางการเกษตร
คณะผู้บริหาร ก.อุตฯ ลงพื้นเยี่ยมชมโรงงานการแปรรูปผลิตภัณฑ์ทางการเกษตร
เชียงใหม่ - วันนี้ (21 เมษายน 2565) เวลา 09.30 น. นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม พร้อมด้วย นายสุชาติ ไตรแสงรุจิระ ที่ปรึกษารัฐมนตรีประจำกระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม นายบุญอุ้ม วงศ์บุตร อุตสาหกรรมจังหวัดเชียงใหม่ นางสาวอังศุมาลิน ฉัตรสุวรรณวารี อุตสาหกรรมจังหวัดแพร่ ร่วมลงพื้นที่เยี่ยมชมการดำเนินงาน บริษัท นราห์อินดัสตรี จำกัด โดยมี นายธีรพงศ์ เธียรพัฒนพล ประธานกรรมการ บริษัท นราห์อินดัสตรี จำกัด และคณะผู้บริหาร ให้การต้อนรับ ณ บริษัท นราห์อินดัสตรี จำกัด ตำบลห้วยทราย อำเภอแม่ริม จังหวัดเชียงใหม่
สำหรับ บริษัท นราห์อินดัสตรี จำกัด ประกอบกิจการ ผลิตผลทางการเกษตรแปรรูป อาทิ ผลิตภัณฑ์อบแห้งผักและผลไม้ ชาสมุนไพร และแบ่งบรรจุกาแฟสำเร็จรูป เป็นต้น เริ่มก่อตั้งเมื่อปี พ.ศ. 2558 โดยมีวัตถุประสงค์เพื่อต้องการควบคุมคุณภาพและมาตรฐาน ในการผลิตสินค้าให้ได้ผลผลิตที่มีคุณภาพ ภายใต้แนวคิด “เราจะผลิตสินค้าไทยไปตลาดโลก” โดยปัจจุบัน บริษัทฯ ได้พัฒนา และปรับปรุงโรงงานให้เทียบชั้นกับโรงงานระดับโลก ซึ่งได้รับการรับรองมาตรฐาน ในหลายสถาบันระดับโลก อาทิเช่น USDA Organic, EU Organic, HALAL, GMP, HACCP นอกจากนี้ ยังได้รับการส่งเสริมจากรัฐบาลไทยผ่านทางสำนักงานคณะกรรมการส่งเสริมการลงทุน (BOI) และสำนักงานนวัตกรรมแห่งชาติ (NIA) ซึ่งจากมาตรฐานเหล่านี้ จึงทำให้มั่นใจได้ว่าผลิตภัณฑ์ของ “นราห์” มีความปลอดภัยจากสารเคมีทุกชนิด และเป็นผลิตภัณฑ์ออร์แกนิคทั้งหมดในทุกกระบวนการ ผลิตตั้งแต่ขั้นตอนการปลูก ตลอดจนถึงจนสำเร็จเป็นสินค้าออกจำหน่าย
นอกจากนี้ บริษัท นราห์อินดัสตรี จำกัด ได้เข้าร่วมโครงการและรับการสนับสนุนกองทุนสินเชื่อต่าง ๆ จากกระทรวงอุตสาหกรรม อาทิ 1. สินเชื่อกองทุนพัฒนาเอสเอ็มอีตามแนวประชารัฐ 2. โครงการส่งเสริมพัฒนาผู้ประกอบการที่ได้รับสินเชื่อกองทุนฯ แบ่งเป็น 2 โครงการ คือ โครงการยกระดับการประกอบการ SME ภาคเหนือตอนบนด้วยเทคโนโลยีดิจิทัล (Digital Transformation for Upper Northern SME) และโครงการเพิ่มขีดความสามารถในการแข่งขันผู้ประกอบการ SMEs ตามกรอบแนวคิด BCG นอกจากนี้ ยังได้รับสินเชื่อจากธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) อาทิ สินเชื่อเพื่อยกระดับเศรษฐกิจชุมชน (LEL), สินเชื่อเพื่อยกระดับเศรษฐกิจชุมชน ระยะที่ 3-4 (LEL), สินเชื่อโครงการ SMART SMEs, และสินเชื่อโครงการ Extra Cash เป็นต้น # การแปรรูปผลิตภัณฑ์ทางการเกษตร # กระทรวงอุตสาหกรรม
วันอังคารที่ 27 กรกฎาคม 2564
Cabinet approves measures to alleviate people’s burden on education expenses
Cabinet approves measures to alleviate people’s burden on education expenses
Government Spokesperson Anucha Burapachaisri disclosed that the cabinet has approved in principle the measuresto alleviatepeople’sburden oneducation expenses(basic and tertiary education).Detail is as follows:
1.Ministry of Education’sCOVID-19measure to alleviate burden on educational expensesof studentsenrolled inthe Thai basic educational systemforthe 1stsemester of 2021,with the budget framework of 23 billion Baht:
a.Subsidy of 2,000 Baht/student
b.Financial support to be provided to educational institutions
c.Reduction orfixationofprivate schools’ tuition feeat therate equivalent to 2020
2.Ministry of Higher Education, Science, Research and Innovation’sCOVID-19measure toalleviate burden on educational expenses of studentsin both public and private universities (undergraduate and graduate levels)for the 1stsemester of 2021, with the budget framework of 10 billion Baht:
a.Public universities:The discount ontuition and educational service feesto be subsidized bythe Government and respective universityat the ratio 6:4.The discount was set at 50% for the feesofnot higher than 50,000 baht, 30% for the parts between 50,001 and 100,000 baht,and 10% for the parts of the fees at 100,001 baht and over
b.Private universities:Tuition and educational service feesto be subsidized by the Government at the rate of 5,000 Baht/student.
According to the Government Spokesperson,both ministries willproceed with the protocol identified under theRoyal Decree authorizing Ministry of Finance to seekadditionalloan for economic and social problem solving, remedy, and rehabilitation as a result of spread of COVID-19, B.E. 2564, and will set up amechanismto verifythose who are eligible for the subsidies.The cabinet also emphasized concerned agencies to ensure public understanding on the principleand detail of the measures.
วันพฤหัสบดีที่ 21 กรกฎาคม 2565
โฆษกรัฐบาลจวกฝ่ายค้าน ซักฟอกแบบผีเจาะปาก อัดไร้วุฒิภาวะ เน้นมโนข้อมูลมากกว่าข้อเท็จจริง ติงเด็กก้าวไกล พูดพล่อยๆ ระวังเข้าตัว ถูกสาปแช่งไม่ได้กลับเข้าสภาฯ
โฆษกรัฐบาลจวกฝ่ายค้าน ซักฟอกแบบผีเจาะปาก อัดไร้วุฒิภาวะ เน้นมโนข้อมูลมากกว่าข้อเท็จจริง ติงเด็กก้าวไกล พูดพล่อย ๆ ระวังเข้าตัว ถูกสาปแช่งไม่ได้กลับเข้าสภาฯ
วันนี้ (21 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายจุลพันธ์ อมรวิวัฒน์ ส.ส.เชียงใหม่ พรรคเพื่อไทย อภิปรายเปรียบพล.อ.ประยุทธ์ จันทร์โอชา นายกฯ และ รมว.กลาโหม เป็นขยะอิเล็กทรอนิกส์ เป็นปีศาจที่ดูดกินชีวิตประชาชน รวมทั้งกล่าวหาด้วยถ้อยคำที่รุนแรงว่า อาจจะเป็นธาตุแท้ของนายจุลพันธ์และคนพรรคเพื่อไทยใช่หรือไม่ ที่มีนิสัยชอบพูดจาส่อเสียด กระทบกระเทียบเปรียบเปรย ด้อยค่าผู้อื่นเหมือนกับผีเจาะปากมาพูด หลายคนที่รับชมการอภิปรายต่างระบุว่าเป็นสีสันของสภาฯ แต่เป็นสีสันที่สกปรก เพราะตลอดการอภิปรายมีแต่สำนวนโวหารและใช้อารมณ์ เหมือนคนขาดวุฒิภาวะ เนื้อหาที่นำเสนอก็ซ้ำซาก หลักฐานเชิงประจักษ์แทบไม่มี ทำให้ผู้ชมผู้ฟังไม่ได้ข้อมูลที่มีประโยชน์ นอกจากนี้ เมื่อใดก็ตามที่นายจุลพันธ์ลุกขึ้นประท้วง ก็มักจะแสดงคำพูดและกิริยาเกรี้ยวกราด เข้าทำนองว่าแต่เขา อิเหนาเป็นเอง ไม่ต่างอะไรจากตัวร้ายในละคร
นายธนกร กล่าวอีกว่า ส่วนนายสงคราม กิจเลิศไพโรจน์ ส.ส.บัญชีรายชื่อ พรรคเพื่อชาติ ที่ระบุว่า ให้นายกรัฐมนตรีกลับไปพักผ่อนอย่างสงบที่บ้าน อย่าอยู่สร้างหายนะนั้น ตนคิดว่านายสงครามน่าจะเป็นฝ่ายกลับไปนอนอย่างสงบน่าจะดีกว่า และไม่ควรนึกเอง มโนเอง กล่าวหารัฐบาลโดยไม่ดูข้อเท็จจริง เพราะที่ผ่านมารัฐบาลติดตามและแก้ไขปัญหาราคาน้ำมันมาโดยตลอด ยึดกลไกตลาดโลกและปัจจัยภายในประเทศคู่ขนานกัน อย่างไรก็ตาม ทิศทางราคาน้ำมันในตลาดโลกมีความผันผวนสูง ปรับขึ้นและลงอยู่ตลอดเวลา แต่ปัจจุบันรัฐบาลก็สามารถควบคุมราคาน้ำมันให้อยู่ในระดับที่เหมาะสมได้ ดังนั้น นายสงครามคงจะกลับไปนอนตาหลับอย่างสงบที่บ้านได้อย่างสบายใจ
“นายจิรัฏฐ์ ทองสุวรรณ์ ส.ส.ฉะเชิงเทรา พรรคก้าวไกล หยิบประเด็นการจัดซื้อ GT200 ไม่โปร่งใสมากล่าวหาและสาปแช่ง 3 ป.ไม่ให้ไปดี ไม่ให้ไปสู่สุคตินั้น อยากเตือนว่าระวังจะเข้าตัว เพราะนอกจากจะเป็นการย้อนอดีตไปไกล เอาเรื่องเก่ามาเล่าใหม่ และไม่เกี่ยวกับการทำหน้าที่ในปัจจุบันของรัฐมนตรีที่ถูกอภิปรายแล้ว ข้อมูลทั้งหมดที่นำมากล่าวหานั้นยังไม่เป็นความจริงอีกด้วย ดังนั้น สุดท้ายแล้วสังคมอาจจะสาปแช่งไม่ให้นักการเมืองแบบนายจิรัฏฐ์ได้ดีหรือกลับเข้ามารกสภาฯ อีก” นายธนกร กล่าว
..............................
วันพฤหัสบดีที่ 5 พฤษภาคม 2565
​PM leads government officials in blessing ceremony on occasion of His Majesty King Rama X’s Coronation Day anniversary on May 4, 2022
​PM leads government officials in blessing ceremony on occasion of His Majesty King Rama X’s Coronation Day anniversary on May 4, 2022
May 4, 2022, at 19.00 hrs, at the Outer Santi Maitri Building, Government House, Prime Minister and Defense Minister Gen Prayut Chan-o-cha, together with Assoc. Prof. Naraporn Chan-o-cha, spouse, presided over a blessing ceremony on occasion of His Majesty King Rama X’s Coronation Day anniversary on May 4, 2022.
At an opportune timing, the Prime Minister paid homage to His Majesty’s portrait by offering traditional cone-shaped floral receptacle and homage offering, and delivered a felicitation to praise His Majesty’s glory and honor. The royal anthem was, then, played by a traditional band to end the ceremony.
The blessing ceremony on occasion of His Majesty King Rama X’s Coronation Day anniversary on May 4, 2022 was participated by prominent figures and representatives of various agencies, namely, cabinet members and spouses, President of National Legislative Assembly, President of the Senate, President of the Supreme Court, President of the Constitutional Court, President of the Supreme Administrative Court, Chairman of the Election Commission of Thailand, Chairman of the National Human Rights Commission, Chairman of the National Anti-Corruption Commission, Chairman of the State Audit Commission, Ombudsman, Attorney General, presidents of standing committees for the House of Representatives and the Senate, Prime Minister’s Secretary-General, advisors to the Prime Minister, Assistant to Minister attached to the Prime Minister’s Office, Deputy Secretary-General to the Prime Minister for Political Affairs, Government Spokesperson, permanent secretaries and chiefs of ministry-level agencies and equivalent officials, executives of Prime Minister’s Secretary General Office, Commanders in Chief of the Royal Thai Armed Forces and the three armed forces, Commissioner-General of the Royal Thai Police, Dean of the Diplomatic Corps, senior ambassadors to various regions, President of the Board of Trade of Thailand, President of the Federation of Thai Industries, President of the Thai Bankers' Association, and President of Foreign Correspondents' Club of Thailand, and spouses.
วันอังคารที่ 2 สิงหาคม 2565
พม. ร่วมจัดงานวันสตรีไทย ประจำปี 2565 ภายใต้แนวคิด พระบารมีส่องหล้า ต่อยอดการพัฒนาสตรีไทย
พม. ร่วมจัดงานวันสตรีไทย ประจำปี 2565 ภายใต้แนวคิด พระบารมีส่องหล้า ต่อยอดการพัฒนาสตรีไทย
วันที่ 1 ส.ค. 65 เวลา 16.00 น. ที่ทรู ไอคอน ฮอลล์ ชั้น 7 ศูนย์การค้าไอคอนสยาม เขตคลองสาน กรุงเทพฯสมเด็จพระนางเจ้าฯ พระบรมราชินีเสด็จพระราชดำเนินไปทรงเปิดงานวันสตรีไทย ประจำปี 2565 ภายใต้แนวคิด "พระบารมีส่องหล้า ต่อยอดการพัฒนาสตรีไทย" พร้อมทั้งพระราชทานเกียรติบัตรแก่สตรีไทยดีเด่นและเยาวสตรีไทยดีเด่น ซึ่งจัดโดยความร่วมมือระหว่างกระทรวงการพัฒนาสังคมและความมั่นคงของมนุษย์ (พม.)กระทรวงมหาดไทย และสภาสมาคมสตรีแห่งชาติ ในพระบรมราชินูปถัมภ์ ทั้งนี้ วันที่ 1 สิงหาคมของทุกปีเป็น วันสตรีไทย จึงได้กำหนดงานวันสตรีไทย ประจำปี 2565 เพื่อเฉลิมพระเกียรติเนื่องในโอกาสมหามงคลที่พระบาทสมเด็จพระเจ้าอยู่หัว ทรงเจริญพระชนมพรรษาครบ 70 พรรษา 28 กรกฎาคม 2565สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา ครบ 90 พรรษา 12 สิงหาคม 2565 สมเด็จพระนางเจ้าฯ พระบรมราชินี ทรงเจริญพระชนมพรรษา 44 พรรษา 3 มิถุนายน 2565 และ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเจริญพระชนมพรรษา 67 พรรษา 2 เมษายน 2565 โดยมี นางนราพร จันทร์โอชา ภริยานายกรัฐมนตรี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นางจินตนา จันทร์บำรุง อธิบดีกรมกิจการสตรีและสถาบันครอบครัว และนางวันดี กุญชรยาคง จุลเจริญ ประธานคณะกรรมการอำนวยการจัดงาน วันสตรีไทย ประจำปี 2565 ร่วมรับเสด็จ
นอกจากนี้ กระทรวง พม. ได้ร่วมจัดบูธนิทรรศการสำคัญเนื่องในงานวันสตรีไทย ประจำปี 2565 ประกอบด้วย 1) นิทรรศการเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง "ธ ผู้ทรงพระราชทานแสงสว่างสู่งานหัตถศิลป์ชาวไทยภูเขา" ร่วมสืบสานพระราชปณิธานในการพัฒนาชาวไทยภูเขาของพระองค์ท่านผ่านหน่วยงานที่ทำงานด้านการพัฒนาราษฎรบนพื้นที่สูง 2) การแสดงผลิตภัณฑ์ของกลุ่มอาชีพในชุมชนตามแนวคิดการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy : BCG Model) อาทิ ผ้าย้อมสีธรรมชาติ กระเป๋าสะพายจากผ้าเยื่อไผ่ กระเป๋าสานจากใบเตยหนาม เป็นต้น และ 3) การสาธิตการปักผ้าปาเต๊ะด้วยเลื่อม ลูกปัด หรือคริสตัล โดยนางดรุณี ภู่ทับทิม จากศูนย์เรียนรู้การพัฒนาสตรีและครอบครัวภาคใต้ จังหวัดสงขลา
วันอังคารที่ 19 ตุลาคม 2564
ท่าอากาศยานสุวรรณภูมิ เตรียมอำนวยความสะดวกผู้โดยสารภายใต้มาตรการเฝ้าระวัง COVID-19 รับวันหยุดยาว 20 - 25 ต.ค. 2564 ให้ผู้ใช้บริการจอดรถฟรี ณ ลานจอดรถยนต์ระยะยาว โซน C
ท่าอากาศยานสุวรรณภูมิ กระทรวงคมนาคม อำนวยความสะดวกผู้โดยสารภายใต้มาตรการเฝ้าระวัง COVID-19 รับวันหยุดยาว 20 - 25 ต.ค. 2564 ให้ผู้ใช้บริการจอดรถฟรี ณ ลานจอดรถยนต์ระยะยาว โซน C โดยจัดรถ Shuttle Bus รับส่งทุก 15 นาทีตลอด 24 ชั่วโมง
นายกิตติพงศ์ กิตติขจร ผู้อำนวยการท่าอากาศยานสุวรรณภูมิ บริษัท ท่าอากาศยานไทย จำกัด (มหาชน) (ทอท.) กระทรวงคมนาคม เปิดเผยว่า ตามที่คณะรัฐมนตรี (ครม.) ได้มีมติอนุมัติวันหยุดพิเศษ ทำให้ระหว่างวันที่ 21-24 ตุลาคม 2564 เป็นวันหยุดราชการต่อเนื่อง ท่าอากาศยานสุวรรณภูมิ (ทสภ.) จึงได้เตรียมความพร้อมในด้านต่างๆ เพื่ออำนวยความสะดวกแก่ผู้โดยสาร ซึ่งคาดว่าจะมีการเดินทางจำนวนมากในช่วงวันหยุดยาว ภายใต้มาตรการการควบคุมและป้องกันโรคติดเชื้อไวรัสโคโรน่า 2019 (โควิด-19) ที่เข้มงวด
พร้อมกันนี้ ทสภ. ได้ทำการยกเว้นอัตราค่าบริการจอดรถยนต์ ในช่วงวันหยุดยาว ตั้งแต่ เวลา 08.00 น. ของวันพุธที่ 20 ตุลาคม 2564 ถึงเวลา 17.00 น. ของวันจันทร์ที่ 25 ตุลาคม 2564 ที่ลานจอดรถยนต์ระยะยาว (Long Term Parking) โซน C ซึ่งสามารถจอดรถยนต์ได้จำนวน 718 คัน และอำนวยความสะดวกโดยจัดเตรียมรถ Shuttle Bus สาย A ให้บริการรับ – ส่งผู้โดยสาร ทุกๆ 15 นาที ตลอด 24 ชั่วโมง ทั้งนี้ รถ Shuttle Bus สาย A จะวิ่งให้บริการรับ - ส่งผู้โดยสารจากศูนย์ขนส่งสาธารณะ (Bus Terminal) ไปยังลานจอดรถยนต์ระยะยาว โซน C เพื่อรับผู้โดยสารไปส่งยังอาคารผู้โดยสาร ชั้น 1 ประตู 3 และประตู 8 และวนขึ้นไปที่ชั้น 2 ประตู 5 ทั้งนี้ ผู้ใช้บริการรถ Shuttle Bus ไม่ต้องเสียค่าใช้จ่ายใด ๆ ทั้งสิ้น
นายกิตติพงศ์ กล่าวเพิ่มเติมว่า ทสภ. หวังเป็นอย่างยิ่งว่าการยกเว้นอัตราค่าบริการจอดรถยนต์ที่ลานจอดรถยนต์ระยะยาว โซน C จะเป็นอีกช่องทางที่จะช่วยลดภาระค่าใช้จ่ายให้กับผู้โดยสารผู้ใช้บริการ และหากผู้โดยสารต้องการสอบถามข้อมูลเพิ่มเติมสามารถติดต่อ ได้ที่ AOT Contact Center หมายเลขโทรศัพท์ 1722 ตลอด 24 ชั่วโมง
วันศุกร์ที่ 26 สิงหาคม 2565
กยศ. มอบรางวัลกิจกรรมเชิดชูคนดี กยศ. เพื่อเป็นต้นแบบที่ดี (Role Model)
กยศ. มอบรางวัลกิจกรรมเชิดชูคนดี กยศ. ประจำปีงบประมาณ พ.ศ. 2564 เพื่อเป็นต้นแบบที่ดี (Role Model) ให้แก่ นักเรียน นักศึกษา ศิษย์เก่า กยศ. และสถานศึกษา เพื่อสร้างขวัญกำลังใจและความภาคภูมิใจแก่ผู้ที่ได้รับการคัดเลือกให้เป็นต้นแบบที่ดี
วันนี้ (26 สิงหาคม 2565) ณ ห้องประชุมวายุภักษ์ 4 ชั้น 4 กระทรวงการคลัง ได้มีพิธีมอบรางวัลกิจกรรมเชิดชูคนดี กยศ. ประจำปีงบประมาณ พ.ศ. 2564 โดยมี นายกฤษฎา จีนะวิจารณะ ปลัดกระทรวงการคลัง และประธานกรรมการกองทุนเงินให้กู้ยืมเพื่อการศึกษา เป็นประธานในพิธีมอบรางวัลและร่วมแสดงความยินดีแก่ผู้ได้รับรางวัล
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “ในโอกาสที่กองทุนเงินให้กู้ยืมเพื่อการศึกษาได้จัดงานมอบรางวัลกิจกรรมเชิดชูคนดี กยศ. ให้แก่ นักเรียน นักศึกษา ศิษย์เก่า กยศ. และสถานศึกษา ซึ่งทุกท่านถือเป็นผู้ที่มีคุณงามความดี และเป็นต้นแบบที่ดีให้กับรุ่นน้องได้เห็นคุณค่าของเงินกู้ยืม มีทัศนคติที่ดีและถูกต้องต่อการกู้ยืมเงินเพื่อการศึกษา และมีคุณธรรมจริยธรรมจิตสำนึกความรับผิดชอบต่อสังคม รวมถึงมีความรับผิดชอบในการชำระเงินคืนกองทุน ซึ่งสมควรที่จะได้รับการยกย่องให้เป็นต้นแบบที่ดีของสังคมต่อไป ทั้งนี้ กองทุนมีความภาคภูมิใจที่ได้มีส่วนร่วมในการสร้างโอกาสทางการศึกษา และพัฒนาทรัพยากรมนุษย์ที่มีคุณภาพ เพื่อเป็นกำลังสำคัญให้กับประเทศชาติในการขับเคลื่อนเศรษฐกิจและสังคมต่อไป กองทุนได้ดำเนินการคัดเลือกรางวัลกิจกรรมเชิดชูคนดี กยศ. โดยร่วมกับสถานศึกษาที่เข้าร่วมดำเนินงานกองทุนทั่วประเทศ เพื่อสรรหาผู้ที่เป็นต้นแบบที่ดี (Role Model) ให้แก่ นักเรียน นักศึกษา ศิษย์เก่า กยศ. และสถานศึกษา เพื่อสร้างขวัญกำลังใจและความภาคภูมิใจแก่ผู้ที่ได้รับการคัดเลือกให้เป็นต้นแบบที่ดีในการประพฤติปฏิบัติตน มีจิตสาธารณะ มีจิตสำนึกความรับผิดชอบต่อสังคม รวมถึงสร้างเครือข่ายผู้เป็นต้นแบบที่ดีของกองทุนที่จะได้เป็นส่วนสำคัญในการร่วมสร้างประโยชน์แก่สังคม และร่วมกันดำเนินกิจกรรมสาธารณประโยชน์ที่เกี่ยวกับกองทุนในโอกาสต่างๆ ทั้งนี้ กองทุนได้ประกาศผลการคัดเลือกต้นแบบที่ดี จำนวน 36 รางวัล ประกอบด้วย
• นักเรียน นักศึกษา กยศ. ต้นแบบ จำนวน 12 รางวัล (แบ่งเป็นประเภทเดี่ยว จำนวน 9 รางวัล ประเภทกลุ่ม 3 รางวัล) โดยจะได้รับรางวัลทุนการศึกษา พร้อมใบประกาศเกียรติคุณ และเข็มคนดี กยศ.
• ศิษย์เก่า กยศ. ต้นแบบ จำนวน 12 รางวัล โดยจะได้รับรางวัลทุนการศึกษา พร้อมใบประกาศเกียรติคุณ และเข็มคนดี กยศ.
• สถานศึกษาต้นแบบ 12 รางวัล โดยจะได้รับโล่ประกาศเกียรติคุณ ในฐานะที่เป็นต้นแบบการบริหารจัดการงานกองทุนที่ดี มีการสร้างเครือข่ายจิตสาธารณะ เพื่อปลูกฝังให้นักเรียน นักศึกษา ร่วมทำประโยชน์เพื่อสังคมส่วนรวมอย่างเป็นรูปธรรม
ทั้งนี้ กองทุนเป็นหน่วยงานของรัฐในกำกับดูแลของรัฐมนตรีว่าการกระทรวงการคลัง ได้ดำเนินการให้กู้ยืมเงินแก่นักเรียน นักศึกษา ตั้งแต่ระดับมัธยมศึกษาตอนปลาย ระดับอาชีวศึกษา จนถึงระดับอุดมศึกษา ผ่านสถานศึกษามากกว่า 4,000 แห่ง โดยมีผู้กู้ยืมที่ได้รับโอกาสทางการศึกษาทั่วประเทศกว่า 6.2 ล้านราย ซึ่งทุกคนล้วนเป็นกำลังสำคัญในการขับเคลื่อนและพัฒนาประเทศให้มีความเจริญก้าวหน้าต่อไป” ผู้จัดการกองทุนฯ กล่าวในที่สุด
วันศุกร์ที่ 25 มีนาคม 2565
รัฐบาลมุ่งส่งเสริมยานยนต์ไฟฟ้า มั่นใจมาตรการลดภาษีสรรพสามิต หนุนการลงทุนรถยนต์ไฟฟ้าในประเทศเพิ่มขึ้น
.....
พล.อ.ประยุทธ์ จันทร์โอชา นายกรัฐมนตรีและ รมว.กลาโหม รับทราบผลสำรวจการจัดงานมอเตอร์โชว์ ครั้งที่ 43 ณ เมืองทองธานี เพื่อติดตามความคืบหน้ามาตรการส่งเสริมการใช้ยานยนต์ไฟฟ้า ภายหลัง ครม.เห็นชอบมาตรการส่งเสริมการใช้รถอีวี จากการสำรวจภายในงานพบว่า ประชาชนให้ความสนใจเข้าร่วมชมนวัตกรรมยานยนต์เป็นจำนวนมาก ภายใต้มาตรการสาธารณสุขอย่างเคร่งครัด ซึ่งประชาชนให้ความสนใจกับบูธยานยนต์ไฟฟ้าเป็นพิเศษ
.
ซึ่งรัฐบาลจะใช้งบประมาณอุดหนุนเงินส่วนลดตั้งแต่ 70,000 - 150,000 บาท กับค่ายรถยนต์ที่เข้าร่วมโครงการ เพื่อทำโปรโมชันส่วนลดให้ประชาชน ทั้งนี้ กรมสรรพสามิต ได้เตรียมงบประมาณในการอุดหนุนไว้แล้ว 3,000 ล้านบาท หากมีความต้องการมากกว่านั้น จะพิจารณาขอขยายกรอบงบประมาณอีกครั้ง เชื่อว่ามาตรการนี้จะมีส่วนช่วยส่งเสริมการลงทุนรถยนต์ไฟฟ้าในประเทศเพิ่มมากขึ้น
.
อ่านเพิ่มเติม คลิกhttps://www.thaigov.go.th/news/contents/details/52922
#ไทยคู่ฟ้า#ร่วมต้านโควิด19
-------------------
วันจันทร์ที่ 1 พฤศจิกายน 2564
กระทรวงยุติธรรม จัดประชุมคณะอนุกรรมการเฉพาะกิจ พิจารณาร่างกฎหมายมาตรการแทนการฟ้องคดีอาญา กรณีมาตรการชะลอฟ้อง ครั้งที่ ๒/๒๕๖๔
กระทรวงยุติธรรม จัดประชุมคณะอนุกรรมการเฉพาะกิจพิจารณาร่างกฎหมายมาตรการแทนการฟ้องคดีอาญา กรณีมาตรการชะลอฟ้อง ครั้งที่ ๒/๒๕๖๔
เมื่อวันศุกร์ที่ ๒๙ ตุลาคม ๒๕๖๔ เวลา ๑๓.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการเฉพาะกิจพิจารณาร่างกฎหมายมาตรการแทนการฟ้องคดีอาญา กรณีมาตรการชะลอฟ้อง ครั้งที่ ๒/๒๕๖๔ โดยวิธีการประชุมทางไกลผ่านระบบ Cisco Webex Meetings พร้อมด้วย พ.ต.ท.ดร.พงษ์ธร ธัญญสิริ ผู้อำนวยการสำนักงานกิจการยุติธรรม เป็นอนุกรรมการ และนายชัยวัฒน์ ร่างเล็ก รองผู้อำนวยการสำนักงานกิจการยุติธรรม เป็นอนุกรรมการและเลขานุการฯ โดยมีผู้แทนจากหน่วยงานในกระบวนการยุติธรรม เช่น สำนักงานศาลยุติธรรม สำนักงานอัยการสูงสุด และสำนักงานคณะกรรมการกฤษฎีกา เข้าร่วมประชุม
สรุปสาระสำคัญได้ดังนี้
ที่ประชุมได้รับรองรายงานการประชุมคณะอนุกรรมการเฉพาะกิจพิจารณาร่างกฎหมายมาตรการ แทนการฟ้องคดีอาญา กรณีมาตรการชะลอการฟ้อง ครั้งที่ ๑/๒๕๖๔ เมื่อวันอังคารที่ ๒๑ กันยายน ๒๕๖๔ โดยไม่มีอนุกรรมการท่านใดขอแก้ไขรายงานการประชุม
ในวาระเพื่อพิจารณา ฝ่ายเลขานุการฯ ได้นำเสนอแผนผังกระบวนการชะลอการฟ้อง เปรียบเทียบกับร่างพระราชบัญญัติมาตรการแทนการฟ้องคดีอาญา พ.ศ. .... (ร่างเดิม) กับ ร่างกฎหมายตามกระบวนการที่จะเกิดขึ้นใหม่
โดยที่ประชุมได้มีข้อสังเกตและข้อเสนอแนะ ดังนี้
๑) หลักการและเหตุผลของร่างฯ
๒) ประเภทและอัตราโทษของความผิด
๓) ผู้มีอำนาจตัดสินใจในการสั่งชะลอการฟ้องและการถ่วงดุล
๔) การกำหนดเงื่อนไขและระยะเวลาในการคุมประพฤติตามร่างฯ
๕) การกำหนดช่วงเวลาที่จะให้อายุความสะดุดหยุดลงในขณะมีการชะลอการฟ้อง และการกำหนดหลักเกณฑ์และเงื่อนไขในการนับระยะเวลาเวลาผัดฟ้องและฝากขัง
ทั้งนี้ ที่ประชุมได้มีมติมอบหมายให้ฝ่ายเลขานุการฯ ดำเนินการศึกษาแนวความคิดทั้งของประเทศไทยและกฎหมายต่างประเทศ รวมถึงนำความเห็นจากที่ประชุมไปดำเนินการจัดทำร่างพระราชบัญญัติฯ เพื่อเสนอที่ประชุมเพื่อโปรดพิจารณาในการประชุมครั้งถัดไป
วันพฤหัสบดีที่ 11 พฤศจิกายน 2564
รัฐมนตรีเกษตรฯ บินสำรวจสถานการณ์น้ำในพื้นที่จังหวัดเพชรบุรี
รัฐมนตรีเกษตรฯ บินสำรวจสถานการณ์น้ำในพื้นที่จังหวัดเพชรบุรี พบน้ำเอ่อล้นเพียงเล็กน้อย มอบกรมชลประทานเร่งระบายน้ำภายใน 2 - 3 วัน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วยนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ติดตามสถานการณ์น้ำในพื้นที่จังหวัดเพชรบุรี ณ โครงการส่งน้ำและบำรุงรักษาเพชรบุรี (เขื่อนเพชร) ซึ่งจากอิทธิพลของมรสุมตะวันออกเฉียงเหนือที่พัดปกคลุมอ่าวไทยและภาคใต้ มีกำลังแรงขึ้น ส่งผลให้ระหว่างวันที่ 8 - 9 พฤศจิกายน 2564 ที่ผ่านมา เกิดฝนตกหนักมากในพื้นที่ตอนกลางและตอนบนของลุ่มน้ำเพชรบุรี ซึ่งกรมชลประทานได้พร่องน้ำในอ่างเก็บน้ำทั้ง 3 แห่ง ได้แก่ อ่างเก็บน้ำแก่งกระจาน อ่างเก็บน้ำแม่ประจันต์ และอ่างเก็บน้ำห้วยผาก ล่วงหน้าไว้ก่อนแล้ว ซึ่งปัจจุบัน (ข้อมูล ณ วันที่ 11 พ.ย. 64) อ่างเก็บน้ำแก่งกระจาน มีปริมาณน้ำ 647.953 ล้าน ลบ.ม. ร้อยละ 91.26 ของความจุ ปัจจุบันปิดการระบายน้ำ อ่างเก็บน้ำห้วยแม่ประจันต์ มีปริมาณน้ำ 45.687 ล้าน ลบ.ม. ร้อยละ 108.26 ของความจุ ปัจจุบันเปิดการระบายน้ำ 50 ลบ.ม./วินาที และอ่างห้วยผาก มีปริมาณน้ำ 27.709 ล้าน ลบ.ม. ร้อยละ 100.76 ของความจุ ปัจจุบันเปิดการระบายน้ำ 3 ลบ.ม./วินาที
รัฐมนตรีว่าการกระทรวงเกษตรและสหกรณ์ กล่าวว่า จากการบินสำรวจความเสียหายพบว่ามีปริมาณน้ำเอ่อล้นบริเวณอำเภอบ้านลาดเพียงเล็กน้อย จึงมอบหมายให้กรมชลประทานให้เร่งระบายน้ำไม่เกิน 2 - 3 วัน อีกทั้งให้ประสานทางจังหวัดในการบริหารจัดการน้ำอย่างเต็มกำลัง เพื่อช่วยเหลือประชาชนไม่ให้ได้รับผลกระทบจากภาวะน้ำที่มีปริมาณมากในเขื่อนเพชรบุรี ซึ่งหากมีการวางแผนที่ดีจะทำให้จัดการน้ำได้อย่างมีระบบ
และจากการติดตามการบริหารจัดการน้ำในพื้นที่พบว่าขณะนี้กรมชลประทานได้มีการบริหารน้ำผ่านคลองระบายน้ำ D1 เพื่อตัดยอดน้ำที่จะระบายสู่แม่น้ำเพชรบุรี ไม่ให้เกินศักยภาพ ส่งผลให้น้ำไม่เอ่อท่วมในตัวเมืองเพชรบุรี อย่างไรก็ตาม ได้กำชับให้ทุกหน่วยงานเฝ้าระวังและติดตามสถานการณ์อีกระยะหนึ่ง เนื่องจากขณะนี้ยังอยู่ในช่วงฤดูมรสุมของภาคใต้ และนอกจากการป้องกันอุทกภัยแล้ว ยังต้องสำรองน้ำไว้ใช้ในฤดูแล้งถัดไปด้วย อีกทั้งขอให้ทุกหน่วยงานในสังกัดกระทรวงเกษตรและสหกรณ์ลงพื้นที่ติดตามเกษตรกรและประชาชนที่ต้องการความช่วยเหลืออย่างไรบ้าง หากเกิดความเสียหายทางการเกษตรจะได้เร่งดำเนินการและมีมาตรการช่วยเหลือทันที
สำหรับการบรรเทาอุทกภัยในพื้นที่เพชรบุรีที่เกิดซ้ำซาก จำเป็นที่จะต้องทำคลองระบายน้ำเพิ่ม คือ โครงการคลอง D1 ซึ่งขณะนี้อยู่ระหว่างการทำความเข้าใจกับประชาชนที่อยู่ในแนวโครงการ อาจจะมีปัญหาเรื่องความไม่เข้าใจกันในบางประเด็น แต่ต้องเข้าไปสร้างความเข้าใจกับให้พี่น้องประชาชนให้มากที่สุด ต้องรับฟังความคิดเห็นของประชาชน เพื่อปรับรูปแบบของโครงการ ให้กระทบต่อประชาชนน้อยที่สุด เกิดประโยชน์มากที่สุด
วันพฤหัสบดีที่ 18 สิงหาคม 2565
​ลดภาษีรถประจำปีแก่ผู้ประกอบอาชีพขับรถรับจ้างสาธารณะ
วันพฤหัสบดีที่ 18 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลแบ่งเบาภาระกลุ่มรถรับจ้าง โดยอนุมัติหลักการร่าง พ.ร.ฎ.
ซึ่งเป็นการกำหนดให้ลดอัตราภาษีรถประจำปีสำหรับรถยนต์รับจ้าง รถยนต์รับจ้างสามล้อ
และรถจักรยานยนต์สาธารณะ ที่ครบกำหนดเสียภาษีรถประจำปีระหว่างวันที่ 1 ต.ค.2565 – 30 ก.ย.2566
ลงร้อยละ 90 ของอัตราภาษีประจำปีท้าย พ.ร.บ.รถยนต์ พ.ศ.2522 ดังนี้ รถแท็กซี่ น้ำหนัก 1,300 กก.
เดิมเสียภาษี 685 บาท เหลือ 68.50 บาท น้ำหนักรถ 2,000 กก. เดิม 1,060 บาท ลดเหลือ 106 บาท
รถสามล้อ น้ำหนัก 500 กก. เดิม 185 บาท ลดเหลือ 18.50 บาท และรถจักรยานยนต์สาธารณะ เดิม 100
บาท ลดเหลือ 10 บาทเพื่อบรรเทาความเดือดร้อนและภาระค่าใช้จ่ายให้ผู้ขับรถสาธารณะมีเงินทุนหมุนเวียนในการประกอบอาชีพเพิ่
มมากขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 17 มกราคม 2565
รัฐบาลเปิดรับคำขอสินเชื่อเพื่อ SME 3 โครงการ
วันจันทร์ที่ 17 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลช่วยผู้ประกอบการ SMEs ที่ได้รับผลกระทบจากโรคโควิด-19 ด้วยสินเชื่อดอกเบี้ยต่ำ 3 โครงการ ได้แก่ สินเชื่อเพิ่มศักยภาพ SME สำหรับผู้ค้ากลุ่มอุตสาหกรรม BCG รายละไม่เกิน 15 ล้านบาท ปลอดชำระคืนเงินต้นสูงสุด 18 เดือน ดอกเบี้ยร้อยละ 2 ต่อปี สินเชื่อสร้างโอกาสเสริมสภาพคล่อง SMEs รายละ 1 แสน – 2 ล้านบาท ปลอดชำระคืนเงินต้นสูงสุด 12 เดือน ดอกเบี้ยร้อยละ 2 ต่อปี และ สินเชื่อเพื่อฟื้นฟู SMEs สำหรับลูกหนี้เดิมของกองทุนพัฒนา SME ตามแนวทางประชารัฐ รายละไม่เกิน 3 ล้านบาท เมื่อรวมกับภาระหนี้เดิมที่เหลืออยู่ต้องไม่เกินวงเงินสินเชื่อที่เคยได้รับอนุมัติไว้ ผู้สนใจสอบถามเพิ่มเติมและขอรับสินเชื่อได้ตั้งแต่วันนี้ (17ม.ค.65) ที่สำนักงานอุตสาหกรรมจังหวัด หรือ www.smebank.co.th
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 17 พฤศจิกายน 2564
กรมทางหลวงชนบทพัฒนาเส้นทางการขนส่งผลผลิตทางการเกษตร ก่อสร้างถนนสายบ้านขุนยะ สนับสนุนภารกิจมูลนิธิโครงการหลวง จังหวัดเชียงใหม่ คาดว่าแล้วเสร็จกลางปี ๒๕๖๕
กรมทางหลวงชนบท (ทช.) กระทรวงคมนาคม ก่อสร้างถนนสายแยกทางหลวงแผ่นดินหมายเลข 1009 - บ้านขุนยะ อำเภอจอมทอง จังหวัดเชียงใหม่ สนับสนุนภารกิจมูลนิธิโครงการหลวง พัฒนาเส้นทางการคมนาคมขนส่งผลผลิตทางการเกษตร และเพิ่มโอกาสทางเศรษฐกิจ
กรมทางหลวงชนบท (ทช.) กระทรวงคมนาคม ก่อสร้างถนนสายแยกทางหลวงแผ่นดินหมายเลข 1009 - บ้านขุนยะ อำเภอจอมทอง จังหวัดเชียงใหม่ สนับสนุนภารกิจมูลนิธิโครงการหลวง พัฒนาเส้นทางการคมนาคมขนส่งผลผลิตทางการเกษตร และเพิ่มโอกาสทางเศรษฐกิจเพื่อยกระดับคุณภาพชีวิตของประชาชนและเกษตรกรในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานโครงข่ายคมนาคมให้มีความสะดวกปลอดภัย เพื่อพัฒนาคุณภาพชีวิตประชาชน
นายอภิรัฐ ไชยวงศ์น้อย อธิบดีกรมทางหลวงชนบท เนื่องจากพื้นที่โครงการหลวงส่วนใหญ่ตั้งอยู่บริเวณภาคเหนือตอนบน มีสภาพภูมิประเทศเป็นภูเขาสูง เส้นทางบางส่วนเป็นถนนลูกรังและทางจราจรคับแคบ ส่งผลให้การคมนาคมขนส่งเป็นไปด้วยความยากลำบากโดยเฉพาะในช่วงฤดูฝน เกษตรกรไม่สามารถลำเลียงผลผลิตออกสู่ตลาดได้ตามเวลา มูลนิธิโครงการหลวงจึงได้ขอความอนุเคราะห์ไปยังกระทรวงคมนาคม มอบหมายให้ ทช. ดำเนินการปรับปรุงพัฒนาถนนในพื้นที่โครงการหลวง ดังนั้น เพื่อแก้ไขปัญหาการคมนาคมขนส่งผลผลิตทางการเกษตรของประชาชนในพื้นที่ให้สามารถลำเลียงผลผลิตออกสู่ตลาดได้อย่างสะดวกรวดเร็วมากขึ้น ลดต้นทุนด้านระยะเวลาและความเสียหายจากการขนส่ง ทช. จึงได้ก่อสร้างเส้นทางสายแยกทางหลวงแผ่นดินหมายเลข 1009 - บ้านขุนยะ อำเภอจอมทอง จังหวัดเชียงใหม่ ซึ่งมีจุดเริ่มต้นโครงการที่บริเวณ กม. ที่ 0+000 - กม. ที่ 17+611 ระยะทางรวม 17.611 กิโลเมตร ผิวจราจรคอนกรีตเสริมเหล็กขนาด 2 ช่องจราจร ความกว้างช่องละ 4 - 6 เมตร ก่อสร้างสะพานคอนกรีตเสริมเหล็ก 1 แห่ง พร้อมติดตั้งอุปกรณ์อำนวยความปลอดภัย เครื่องหมายจราจร และระบบระบายน้ำบริเวณสองข้างทาง
ปัจจุบันโครงการดังกล่าวมีความก้าวหน้าของโครงการไปแล้วร้อยละ 65 ซึ่งขณะนี้อยู่ในระหว่างการก่อสร้างงานพื้นทาง งานผิวทาง และงานรางระบายน้ำสองข้างทาง คาดว่าจะดำเนินการก่อสร้างแล้วเสร็จในช่วงกลางปี 2565 โดยใช้งบประมาณทั้งสิ้น 135.5 ล้านบาท (หนึ่งร้อยสามสิบห้าล้านห้าแสนบาท)
วันพฤหัสบดีที่ 7 กรกฎาคม 2565
​โฆษกรัฐบาลเผย นายกฯ ปลื้มนักกีฬาร่มร่อนไทยคว้า 3 เหรียญทอง การแข่งขันร่มร่อนชิงแชมป์เอเชีย พร้อมส่งกำลังใจเชียร์ 32 นักกีฬาทีมชาติไทยสู้ศึก
​โฆษกรัฐบาลเผย นายกฯ ปลื้มนักกีฬาร่มร่อนไทยคว้า 3 เหรียญทอง การแข่งขันร่มร่อนชิงแชมป์เอเชีย พร้อมส่งกำลังใจเชียร์ 32 นักกีฬาทีมชาติไทยสู้ศึก "เวิลด์เกมส์” ที่สหรัฐฯ
วันนี้ (6 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่นักกีฬาร่มร่อนทีมชาติไทยสามารถคว้าชัยชนะ กวาด 3 เหรียญทอง 1 เหรียญเงิน 1 เหรียญทองแดง จากการแข่งขันชิงแชมป์เอเชีย ชื่นชมความมุ่งมั่นตั้งใจของทุกฝ่าย พร้อมส่งกำลังใจเชียร์ทัพนักกีฬาทีมชาติไทยในการแข่งขันเวิลด์เกมส์ที่ประเทศสหรัฐอเมริกา ให้กำลังใจหวังนักกีฬาไทยได้แสดงศักยภาพทางกีฬาอย่างเต็มที่บนสนามการแข่งระดับโลก
โฆษกประจำสำนักนายกรัฐมนตรี กล่าวว่า จากการแข่งขันร่มร่อนบินลงเป้าแม่นยำชิงแชมป์เอเชีย ครั้งที่ 4 (4th FAI Asian Paragliding Accuracy Championship) ระหว่างวันที่ 21-29 มิถุนายน 2565 ณ เมืองทาลดึกอร์กัน ประเทศคาซัคสถาน โดยมีนักกีฬาทั้งหมด 70 คนจาก 12 ประเทศเข้าร่วมการแข่งขัน ซึ่งนักกีฬาร่มร่อนทีมชาติไทยทำผลงานเยี่ยม กวาด 3 เหรียญทอง ในประเภทบุคคลรวม จาก “จิรศักดิ์ วิถีธรรม” ประเภทบุคคลหญิง จาก “จันทิกา ใจสนุก” และในประเภททีม ประกอบด้วย จิรศักดิ์ วิถีธรรม, มงกุฎ ปรีชา, ธนภัทร เหลืองเอี่ยม, ศรายุทธ ชินพงศธร, พิพัฒน์พงษ์ สุดธูป และจันทิกา ใจสนุก อีกทั้งในประเภทเยาวชนอายุไม่เกิน 26 ปี สามารถคว้า 1 เหรียญเงิน จาก “ธนภัทร เหลืองเอี่ยม” และ 1 เหรียญทองแดง จาก “จันทิกา ใจสนุก”
โฆษกประจำสำนักนายกรัฐมนตรี กล่าวเพิ่มเติมถึงการเข้าร่วมการแข่งขันเวิลด์เกมส์ 2022 (The World Games 2022) ณ เมืองเบอร์มิงแฮม ประเทศสหรัฐอเมริกา ระหว่างวันที่ 7 – 17 กรกฎาคม 2565 ซึ่งนักกีฬาทีมชาติไทยจะเข้าร่วมแข่งขันจำนวน 32 คน ใน 9 ชนิดกีฬา ได้แก่ ซูโม่ กีฬาทางอากาศ เปตอง มวยไทย ยูยิตสู วูซู เอ็กซ์ตรีม ฮอกกี้ และบิลเลียด พร้อมเจ้าหน้าที่ 23 คนจากการแข่งขันทั้งหมด 33 ชนิดกีฬา ใน 30 สนามทั่วเบอร์มิงแฮม ซึ่งนายกฯ ได้ร่วมขอส่งกำลังใจ ขออวยพรให้นักกีฬาทำเต็มที่ แสดงความสามารถในวงการกีฬา ไม่ว่าผลเป็นอย่างไร ถือเป็นเกียรติและเป็นความภาคภูมิใจของทุกคน
“นายกรัฐมนตรีขอบคุณทุกหน่วยงานที่เกี่ยวข้องในการร่วมกันผลักดันและพัฒนาทักษะนักกีฬาทีมชาติไทยจนประสบความสำเร็จในระดับสากล ชื่นชมในศักยภาพวงการกีฬาไทยในปัจจุบันที่มีความก้าวหน้าอย่างต่อเนื่อง ประกอบกับการที่นักกีฬาไทยได้ครองแชมป์ในกีฬาประเภทใหม่ๆ เพิ่มขึ้น จึงเป็นความหวังของประเทศไทยในการเป็นหนึ่งในผู้นำด้านกีฬาสากลในอนาคต โดยกำชับทุกฝ่ายแสวงหาโอกาสแก่นักกีฬาเพื่อเก็บเกี่ยวประสบการณ์ผ่านสนามจริง เพื่อเสริมสร้างการเรียนรู้และเกิดการพัฒนาตนเองอย่างมีประสิทธิภาพต่อไป” นายธนกร กล่าว
วันจันทร์ที่ 7 มีนาคม 2565
ปลัดฯ กอบชัย เป็นประธานการประชุมคณะกรรมการการมาตรฐานแห่งชาติ ครั้งที่ 12-1/2565
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการการมาตรฐานแห่งชาติ ครั้งที่ 12-1/2565
ปลัดฯ กอบชัย เป็นประธานการประชุมคณะกรรมการการมาตรฐานแห่งชาติ ครั้งที่ 12-1/2565
วันนี้ (4 มีนาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการการมาตรฐานแห่งชาติ ครั้งที่ 12-1/2565 ที่ประชุมได้ร่วมกันพิจารณาแนวทางกำหนดนโยบายและยุทธศาสตร์ด้านมาตรฐาน ความคืบหน้าการดำเนินการรับรองระบบงานในประเทศภายใต้เครือข่ายเดียว แนวทางการปรับปรุงแก้ไขพระราชบัญญัติการมาตรฐานแห่งชาติ พ.ศ.2551 หลักเกณฑ์ วิธีการ และเงื่อนไข เรื่อง การกำหนดขอบข่ายและการสุ่มตัวอย่างเพื่อการรับรอง จำนวน 3 ฉบับ คือ 1) หน่วยตรวจสอบความใช้ได้และทวนสอบก๊าซเรือนกระจก 2) หน่วยรับรองระบบการจัดการเศรษฐกิจหมุนเวียนสำหรับองค์กร 3) หน่วยรับรองระบบบริหารงานคุณภาพสำหรับเครื่องมือแพทย์ โดยมีนายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม และคณะกรรมการฯ ร่วมประชุม ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม และผ่านแอพพลิเคชั่น ZOOM
วันอังคารที่ 18 มกราคม 2565
ครม. อนุมัติโครงการทางพิเศษสายกะทู้ - ป่าตอง จังหวัดภูเก็ต วงเงิน 14,670.57 ล้านบาท พัฒนาโครงสร้างพื้นฐานคมนาคม ลดอุบัติเหตุทางถนน เพิ่มเส้นทางอพยพภัยพิบัติ
ครม. อนุมัติโครงการทางพิเศษสายกะทู้ - ป่าตอง จังหวัดภูเก็ต วงเงิน 14,670.57 ล้านบาท พัฒนาโครงสร้างพื้นฐานคมนาคม ลดอุบัติเหตุทางถนน เพิ่มเส้นทางอพยพภัยพิบัติ
วันที่ 18 มกราคม 2565 นายธนกร วังบุญคงชนะ เปิดเผยว่า ที่ประชุมคณะรัฐมนตรี มีมติอนุมัติโครงการทางพิเศษสายกะทู้ - ป่าตอง จังหวัดภูเก็ต ของการทางพิเศษแห่งประเทศไทย (กทพ.) ซึ่งจะดำเนินการภายใต้รูปแบบคณะกรรมการนโยบายการร่วมลงทุนระหว่างรัฐและเอกชน (PPP) เงินลงทุนเริ่มต้น 14,670.57 ล้านบาท ระยะทางรวม 3.98 กิโลเมตร ที่ประชุมวันนี้ ได้อนุมัติค่าจัดกรรมสิทธิ์ที่ดินและค่าชดเชยสิ่งปลูกสร้าง วงเงิน 5,792.24 ล้านบาท โดยคาดว่า กทพ. จะประกาศเชิญชวนเอกชน ในเดือนพฤษภาคม-มิถุนายน นี้ เริ่มก่อสร้างในปี 2566 และคาดว่าเปิดให้บริการในเดือนกรกฎาคม 2570
สำหรับโครงการทางพิเศษสายกะทู้ - ป่าตอง จังหวัดภูเก็ต มีวัตถุประสงค์ เพื่อเพิ่มเส้นทางการเดินทางระหว่างตัวเมืองฝั่งตะวันออก ของภูเก็ตไปยังหาดป่าตองให้กับประชาชนที่อาศัยอยู่ในพื้นที่ และนักท่องเที่ยว ลดอุบัติเหตุทางถนนที่เกิดขึ้น เนื่องจาก สภาพเส้นทางที่ลาดชันและคดเคี้ยว และ ใช้เป็นเส้นทางอพยพ กรณีเกิดภัยพิบัติ (เช่น กรณีเกิดสึนามิ) มีลักษณะ/รูปแบบ เป็นโครงการก่อสร้างทางยกระดับ มีอุโมงค์อยู่ในช่วงกลาง ของแนวเส้นทาง ระยะทางรวม 3.98 กม. เป็นทางพิเศษ ขนาด 4 ช่องจราจรต่อทิศทาง มี จุดเริ่มต้นโครงการเชื่อมกับ ถ.พระเมตตา ในพื้นที่ ต.ป่าตอง อ.กะทู้จนถึงจุดสิ้นสุดโครงการฯ ในพื้นที่ ต.กะทู้ อ.กะทู้ มีทางขึ้น -ลง 2 แห่ง และมีด่านเก็บค่าผ่านทางตั้งอยู่บริเวณ ต.กะทู้ 1 ด่าน สำหรับรูปแบบการลงทุน เป็นลักษณะการร่วมลงทุน ระหว่าง รัฐและเอกชน (PPP) ใน รูปแบบ PPP Net Cost โดยภาครัฐรับผิดชอบการจัดกรรมสิทธิ์ที่ดิน และภาคเอกชนรับผิดชอบงานส่วนที่เหลือทั้งหมด ได้แก่ การออกแบบ รายละเอียดและการก่อสร้าง และการดำเนินงานและบำรุงรักษา (Operation and Maintenance : O&M) โดยเอกชน จะโอนกรรมสิทธิ์ในทรัพย์สินที่ลงทุนทั้งหมดให้แก่ภาครัฐก่อนเริ่ม ดำเนินงานพร้อมทั้งให้เอกชนเป็นเจ้าของกรรมสิทธิ์รายได้ค่าผ่านทาง ระยะเวลาสัมปทาน 35 ปี
“โครงการทางพิเศษสายกะทู้ - ป่าตอง จังหวัดภูเก็ต คาดการณ์จะใช้ระยะเวลาดำเนินโครงการฯ 5 ปี (พ.ค. 2565 - ก.ค. 2570) ซึ่งจะเป็นประโยชน์ในการสัญจรกับประชาชนในพื้นที่ตลอดจนนักท่องเที่ยว และพัฒนาโครงสร้างพื้นฐานด้านคมนาคมของประเทศเป็นไปตามการสนับสนุนการพัฒนา จ.ภูเก็ต ภายใต้แนวคิดการพัฒนาเมืองอัจฉริยะ (Smart City) อีกด้วย ทั้งนี้ นายกรัฐมนตรียังย้ำในที่ประชุม ครม. ว่า การลงทุนของภาครัฐทุกโครงการ ฯ ทั้งโครงการพัฒนาโครงสร้างพื้นฐาน โครงการไฟฟ้าชุมชน และโครงการอื่นๆ ประชาชนต้องได้รับประโยชน์สูงสุด โดยให้เป็นนโยบายของนายกรัฐมนตรีโดยตรง" นายธนกร กล่าว
---------------------
วันพุธที่ 22 ธันวาคม 2564
โฆษกรัฐบาลเผย เจ้าหน้าที่ตำรวจจับกุมชายอิสราเอลติดเชื้อโควิด-19 แล้ว พร้อมนำเข้าสู่ระบบการรักษาตามขั้นตอน “นายกฯ” กำชับ ตช. สธ. ตรวจคัดกรองผู้เกี่ยวข้องใกล้ชิดด้วย ATK
โฆษกรัฐบาลเผย เจ้าหน้าที่ตำรวจจับกุมชายอิสราเอลติดเชื้อโควิด-19 แล้ว พร้อมนำเข้าสู่ระบบการรักษาตามขั้นตอน “นายกฯ” กำชับ ตช. สธ. ตรวจคัดกรองผู้เกี่ยวข้องใกล้ชิดด้วย ATK  เร่งสืบสวนโรค ป้องกันเกิดคลัสเตอร์ใหม่
วันที่ 22 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า กองบัญชาการตำรวจท่องเที่ยว และสถานทูตอิสราเอล ประสานและจับกุมได้แล้ว หลังชายชาวอิสราเอล ที่เดินทางเข้าประเทศไทยในรูปแบบ Test & Go ตรวจคัดกรองแบบ RT-PCR พบว่าติดเชื้อโควิด-19 แต่ปฏิเสธการเข้ารับการรักษา หลบหนีออกจากสถานที่กักตัวในกรุงเทพมหานคร และไปยังพัทยา และจังหวัดสุราษฎร์ธานี ขณะนี้ได้เข้ามอบตัวต่อเจ้าหน้าที่ ขณะนี้ ได้ถูกนำตัวเข้าสู่ระบบขั้นตอนการรักษาที่โรงพยาบาลเกาะสมุย เรียบร้อยแล้ว นายกรัฐมนตรีและรัฐมนตรีว่าการกระทรวงกลาโหม สั่งการให้กระทรวงสาธารณสุข คณะกรรมการโรคติดต่อจังหวัด รวมถึงสำนักงานตำรวจแห่งชาติ เร่งติดตามกลุ่มเสี่ยงที่อาจสัมผัสหรือใกล้ชิดกับผู้ป่วยติดเชื้อโควิด-19 รายดังกล่าว นำตัวสืบสวนโรคด้วย ATK ในเบื้องต้น เพื่อป้องกันไม่ให้เกิดคลัสเตอร์การแพร่ระบาดในหลายพื้นที่ รวมทั้งให้มีการขยายผลเพื่อดำเนินคดีตามกฎหมาย
นายธนกร กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับให้กระทรวงสาธารณสุข สำนักงานตำรวจแห่งชาติ รวมถึงคณะกรรมการโรคติดต่อจังหวัด รวมทั้งกรุงเทพมหานคร เฝ้าระวังพฤติกรรมเสี่ยงของกลุ่มบุคคลต่าง ๆ รวมทั้งเร่งประชาสัมพันธ์ สร้างการรับรู้ทั้งคนไทยและชาวต่างประเทศ ให้ปฏิบัติตามมาตรการสาธารณสุข และคำแนะนำของเจ้าหน้าที่อย่างเข้มงวด นายกรัฐมนตรี ย้ำให้ทุกคนมีความรับผิดชอบทั้งต่อตนเอง ต่อสังคม และต่อส่วนร่วม เพราะการยับยั้งการแพร่ระบาดโควิด-19 ต้องอาศัยทุกคนร่วมมือกัน
วันเสาร์ที่ 22 มกราคม 2565
โฆษกรัฐบาลเผย นายกฯ เชื่อมั่นความพร้อมของไทยในการเป็นเจ้าภาพการประชุมเอเปคปี 2565 (APEC 2022) ขอบคุณทุกหน่วยงานที่ทำงานร่วมกันเตรียมความพร้อมการเป็นเจ้าภาพการประชุม
โฆษกรัฐบาลเผย นายกฯ เชื่อมั่นความพร้อมของไทยในการเป็นเจ้าภาพการประชุมเอเปคปี 2565 (APEC 2022) ขอบคุณทุกหน่วยงานที่ทำงานร่วมกันเตรียมความพร้อมการเป็นเจ้าภาพการประชุม โดยรัฐบาลเร่งส่งเสริมความร่วมมือทางเศรษฐกิจ เพิ่มศักยภาพไทยในธุรกิจ MSMEs
วันที่ 22 มกราคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงการเตรียมการเป็นเจ้าภาพการประชุมผู้นำเขตเศรษฐกิจเอเปค และการประชุมอื่น ๆ ที่เกี่ยวข้องในตลอดปี 2565 ว่าจะเป็นโอกาสสำคัญอย่างยิ่งที่ไทยจะใช้เป็นเวทีหารือในเรื่องของการส่งเสริมการค้าการลงทุนระหว่างเขตเศรษฐกิจในภูมิภาคเอเชียแปซิฟิก ด้วยความร่วมมือจากผู้นำ 21 เขตเศรษฐกิจ ซึ่งจะมีการประชุมรวมจำนวนกว่า 250 การประชุม โดยแบ่งการประชุมออกเป็นสองระดับหลัก คือ ระดับนโยบายและระดับรัฐมนตรี รวมไปถึงการประชุมย่อยต่าง ๆ มีผู้เข้าร่วมตั้งแต่ระดับเจ้าหน้าที่ เจ้าหน้าที่ระดับสูงจากภาครัฐ นักธุรกิจจากภาคเอกชน รวมทั้งสื่อมวลชนจากทั่วโลก โดยมีจุดมุ่งหมายเพื่อทบทวนการดำเนินงานที่ผ่านมา เสนอความคิดเห็นผ่านการแลกเปลี่ยนหารือร่วมกันเพื่อกำหนดเป้าหมายในการขับเคลื่อนเศรษฐกิจร่วมกันอย่างเป็นรูปธรรม
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันความพร้อมของไทยในการเป็นเจ้าภาพจัดการประชุมเอเปคในปีนี้ (APEC 2022) ขอบคุณหน่วยงานที่เกี่ยวข้องที่ได้ประสานการทำงานร่วมกัน ทั้งภาครัฐ และภาคเอกชน ตลอดจนความร่วมมือในระดับท้องถิ่นเพื่อเตรียมความพร้อมต้อนรับผู้เข้าร่วมการประชุมผู้นำเขตเศรษฐกิจเอเปค และการประชุมอื่น ๆ ที่เกี่ยวข้องในตลอดปีนี้ โดยล่าสุดได้มีการจัดการประชุมเชิงปฏิบัติการในหัวข้อ “การยกระดับขีดความสามารถในการแข่งขันให้กับ MSMEs เพื่อภูมิภาคเอเชีย-แปซิฟิกที่ครอบคลุมและยั่งยืน: การลดขยะภาคอาหารในห่วงโซ่อุปทาน” (Food Sector Waste Reduction in Food Supply Chain) โดยทางกระทรวงการต่างประเทศได้ร่วมกับสำนักงานส่งเสริมวิสาหกิจขนาดกลางและขนาดย่อม (สสว.) และสภาที่ปรึกษาทางธุรกิจเอเปคของไทย (APEC Business Advisory Council: ABAC) ซึ่งได้นำข้อเสนอต่าง ๆ มาจัดทำเป็นคู่มือการลดขยะภาคอาหารของ MSMEs เพื่อความครอบคลุมและยั่งยืนในภูมิภาคเอเชียแปซิฟิกต่อไป
ทั้งนี้ ไทยได้จัดการประชุมครั้งนี้ภายใต้แนวคิด “เปิดกว้างสร้างสัมพันธ์ เชื่อมโยงกัน สู่สมดุล” (Open. Connect. Balance.) ซึ่งสอดคล้องกับสถานการณ์ในเวทีระหว่างประเทศ โดยนายกรัฐมนตรีพร้อมที่จะนำเสนอบทบาทของไทยในสามประเด็นหลัก ได้แก่
Open การเปิดกว้างสร้างสัมพันธ์ต่อทุกโอกาส สร้างโอกาสด้านการค้าการลงทุนในทุกมิติ รวมทั้ง วางแผนเศรษฐกิจในอนาคตจากบทเรียนสถานการณ์โควิด-19
Connect การฟื้นฟูความเชื่อมโยงในทุกมิติ เน้นการฟื้นฟูด้านการเดินทาง การท่องเที่ยว และความสะดวกด้านการค้า การลงทุน
Balance การสร้างสมดุลในทุกแง่มุม ส่งเสริมการพัฒนาด้านเศรษฐกิจ สิ่งแวดล้อม และสังคมให้เติบโตอย่างแข็งแกร่ง ครอบคลุม ยั่งยืน ภายใต้โมเดลเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (BCG Economy Model)
นายธนกรฯ กล่าวว่า ขอเชิญประชาชน ให้ความสำคัญกับภารกิจสำคัญของรัฐบาลไทยที่จะเกิดขึ้นในปีนี้ ร่วมกันเป็นเจ้าภาพการประชุมเอเปคของไทย เพราะเอเปคถือเป็นเวทีหารือเพื่อส่งเสริมและอำนวยความสะดวกการค้าการลงทุน ซึ่งประชาชนจะได้เห็นการเติบโตทางเศรษฐกิจอย่างยั่งยืน สมดุล และครอบคลุม และประชาชนจะได้รับประโยชน์อย่างมาก โดยเฉพาะในภาคธุรกิจขนาดกลางและขนาดย่อมที่จะเปิดเสรีมากยิ่งขึ้น
วันเสาร์ที่ 10 กรกฎาคม 2564
ส่งมอบสินค้าเกษตรคุณภาพและสินค้าอุปโภคบริโภค
รัฐมนตรีเกษตรฯ 'เฉลิมชัย' ส่งมอบสินค้าเกษตรคุณภาพและสินค้าอุปโภคบริโภค ภายใต้โครงการแบ่งปันน้ำใจ เกษตรไทยสู้โควิด-19
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์พร้อมด้วยนายเข้มแข็งยุติธรรมดำรงอธิบดีกรมส่งเสริมการเกษตรและกลุ่มเพื่อนเฉลิมชัยส่งมอบสินค้าเกษตรคุณภาพและสินค้าอุปโภคบริโภคภายใต้โครงการแบ่งปันน้ำใจเกษตรไทยสู้โควิด-19ได้แก่กล้วยหอมลำไยแก้วมังกรมังคุดเงาะขนมปังกรอบกาแฟและน้ำดื่มณโรงพยาบาลสนามเอราวัณ1บางบอน(สนามกีฬาเฉลิมพระเกียรติ84พรรษา)
จากนั้นได้เดินทางไปโรงพยาบาลผู้สูงอายุบางขุนเทียนเพื่อส่งมอบสินค้าเกษตรคุณภาพและสินค้าอุปโภคบริโภคภายใต้โครงการแบ่งปันน้ำใจเกษตรไทยสู้โควิด-19ได้แก่กล้วยหอมลำไยแก้วมังกรมังคุดเงาะแตงกวามะเขือเปราะถั่วฝักยาวพริกขี้หนูกะเพราคะน้าฟักทองขนมปังกรอบกาแฟซีอิ้วขาวและน้ำดื่ม
"กระทรวงเกษตรและสหกรณ์ได้ร่วมกับหน่วยงานต่างๆทั้งภาครัฐและเอกชนในการเป็นส่วนหนึ่งที่จะนำสินค้าเกษตรคุณภาพรวมถึงสินค้าอุปโภคบริโภคมาช่วยสนับสนุนให้กับโรงพยาบาลและตามสถานที่ต่างๆและขอเป็นตัวแทนรัฐบาลในการแสดงความห่วงใยถึงบุคลากรทางการแพทย์เจ้าหน้าที่ที่เกี่ยวข้องและพี่น้องประชาชนที่จะผ่านพ้นวิกฤตในครั้งนี้ไปด้วยกัน"ดร.เฉลิมชัยกล่าว
วันเสาร์ที่ 26 กุมภาพันธ์ 2565
ดีอีเอสเตือนประชาชนอย่าหลงเชื่อข่าวปลอมไปรษณีย์ไทย ใช้เบอร์ 0833377992 และ 0684101248 แจ้งลูกค้าว่าพัสดุมีปัญหา ชี้เบอร์ดังกล่าวเป็นมิจฉาชีพ เพื่อจะหลอกลูกค้า
ดีอีเอสเตือนประชาชนอย่าหลงเชื่อข่าวปลอมไปรษณีย์ไทย ใช้เบอร์ 0833377992 และ 0684101248 แจ้งลูกค้าว่าพัสดุมีปัญหา ชี้เบอร์ดังกล่าวเป็นมิจฉาชีพ เพื่อจะหลอกลูกค้า
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการส่งต่อข้อความเกี่ยวกับประเด็นไปรษณีย์ไทยใช้เบอร์0833377992และ0684101248แจ้งลูกค้าว่าพัสดุมีปัญหาทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับทางบริษัทไปรษณีย์ไทยจำกัดกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
จากกรณีการแชร์ข้อมูลบนสื่อออนไลน์ที่ระบุว่าไปรษณีย์ไทยใช้เบอร์0833377992และ0684101248แจ้งลูกค้าว่าพัสดุมีปัญหาทางบริษัทไปรษณีย์ไทยจำกัดกระทรวงดิจิทัลเพื่อเศรษฐกิจและสังคมได้ชี้แจงถึงประเด็นนี้ว่าเบอร์ดังกล่าวเป็นมิจฉาชีพเพื่อจะหลอกลูกค้าว่าพัสดุมีปัญหาทางไปรษณีย์ไทยไม่มีนโยบายโทรติดต่อลูกค้าเพื่อแจ้งว่าพัสดุมีปัญหาตามที่กล่าวอ้าง
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและอย่าให้ข้อมูลส่วนบุคคลหรือหลงเชื่อโอนเงินเป็นอันขาดโดยหากประชาชนต้องการสอบถามข้อมูลหรือติดตามสถานะพัสดุและรับข้อมูลข่าวสารจากบริษัทไปรษณีย์ไทยสามารถติดตามได้ที่เว็บไซต์www.thailandpost.co.thหรือโทร. 0 2831 3600
นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
*************